32005R1869
L 300/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1869/2005 AL COMISIEI
din 16 noiembrie 2005
de înlocuire a anexelor la Regulamentul (CE) nr. 805/2004 al Parlamentului European și al Consiliului privind crearea unui titlu executoriu european pentru creanțele necontestate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 805/2004 al Parlamentului European și al Consiliului din 21 aprilie 2004 privind crearea unui titlu executoriu european pentru creanțele necontestate (1), în special articolul 31,
după consultarea comitetului instituit în temeiul articolului 32 din Regulamentul (CE) nr. 805/2004,
întrucât:
(1)
Anexele I-VI la Regulamentul (CE) nr. 805/2004 conțin o serie de formulare tip pentru utilizare în cadrul procedurii titlului executoriu european pentru creanțele necontestate.
(2)
Ca urmare a aderării de noi state membre la 1 mai 2004, anexele I-VI la Regulamentul (CE) nr. 805/2004 ar trebui înlocuite în vederea adaptării formularelor tip pentru a putea fi utilizate în noile state membre.
(3)
Prin urmare, Regulamentul (CE) nr. 805/2004 ar trebui modificat în consecință,
ADOPTĂ PREZENTUL REGULAMENT:
Articolul 1
Anexele I-VI la Regulamentul (CE) nr. 805/2004 se înlocuiesc cu anexele corespunzătoare la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 noiembrie 2005.